
Ministru kabineta sēdes protokollēmums

Noteikumu projekts "Grozījumi Ministru kabineta 2023. gada 15. augusta noteikumos Nr. 462 "Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" pirmās un piektās kārtas un 4.1.1.5. pasākuma "Neatliekamās medicīniskās palīdzības dienesta attīstība" īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Veselības ministrijai sadarbībā ar Centrālo finanšu un līgumu aģentūru nodrošināt grozījumu veikšanu SIA “Rīgas Austrumu klīniskā universitātes slimnīca” projektā Nr.4.1.1.1/1/24/I/006 "SIA "Rīgas Austrumu klīniskā universitātes slimnīca" stacionāru ārstniecības nodaļu atjaunošana". 
· 4. Pieņemt zināšanai, ka Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.3. pasākuma "Primārās veselības aprūpes lomas stiprināšana, attīstot infrastruktūru" pirmās kārtas finansējums 1 200 000 euro (tai skaitā Eiropas Reģionālās attīstības fonda finansējums – 1 020 000 euro, nacionālais līdzfinansējums – 180 000 euro) un 3.1.1.6. pasākuma “Lielo ostu publiskās infrastruktūras attīstība” finansējums 12 544 171 euro (tai skaitā Eiropas Savienības Kohēzijas fonda finansējums – 10 662 545 euro, nacionālais līdzfinansējums – 1 881 626 euro) tiek pārdalīts 4.1.1.1. pasākuma "Ārstniecības iestāžu infrastruktūras attīstība" pirmās kārtas ietvarā SIA “Rīgas Austrumu klīniskā universitātes slimnīca” projektam Nr. 4.1.1.1/1/24/I/006  "SIA "Rīgas Austrumu klīniskā universitātes slimnīca" stacionāru ārstniecības nodaļu atjaunošana".
· 5. Veselības ministrijai informēt Ministru kabinetu par priekšlikumiem rīcībai gadījumā, ja netiek saņemts pozitīvs Eiropas Komisijas lēmums par grozījumiem Eiropas Savienības kohēzijas politikas programmā 2021.–2027. gadam.

